17.		ŽIADOSŤ O ODKLAD VÝKONU TRESTU 
			(§ 409 a nasl. Trestného poriadku)
XY, nar. XX.XX.XXXX, trvalým bydliskom XXXXX
Okresný súd
XXX
K č. XXXX
Vec:	Žiadosť o odklad výkonu trestu	V ........................... dňa .......................
Príloha: 
–	Lekárska správa 
Na hlavnom pojednávaní konanom dňa 16. augusta 2022 som bol odsúdený rozsudkom Okresného súdu v XXX pod sp. zn. XX/XX zo dňa XX.XX.XXXX pre prečin usmrtenia podľa § 149 ods. 1 Trestného zákona na trest odňatia slobody v trvaní 18 mesiacov so zaradením do ústavu na výkon trestu odňatia slobody s minimálnym stupňom stráženia. 
Dňa 16. septembra 2022 som obdŕžal výzvu Okresného súdu v XXX, aby som nastúpil najneskôr 26. septembra 2022 výkon trestu odňatia slobody. Avšak v súčasnej dobe som vážne chorý na srdce, a preto som v Nemocnici s poliklinikou v XXXX, kde sa liečim a pripravujem sa na operáciu, ktorá sa ma uskutočniť niekedy v polovici septembra tohto roku.
Žiadam Vás o odklad výkonu trestu do času, pokiaľ budem zdravý a budem schopný trest riadne vykonať.
XY
Poznámka
O odklad výkonu trestu môže žiadať obvinený, u ktorého sú na to zákonné predpoklady uvedené v § 409 ods. 1, 2 Trestného poriadku. Ak odsúdený pred nástupom výkonu trestu odňatia slobody ochorie na takú vážnu chorobu, že dočasne nie je spôsobilý nastúpiť na výkon trestu, pretože je v ústavnej zdravotnej starostlivosti, zašle súdu žiadosť o odklad výkonu trestu spolu s lekárskou správou o svojom zdravotnom stave nie staršou ako 30 dní; v žiadosti je povinný uviesť aj adresu zdravotníckeho zariadenia, ktoré mu poskytuje zdravotnú starostlivosť. Ak žiadosť neobsahuje uvedené náležitosti, predseda senátu vyzve odsúdeného, aby žiadosť doplnil v lehote 10 dní; inak sa o žiadosti nekoná, o čom predseda senátu vo výzve odsúdeného poučí.
Na žiadosť predsedu senátu oznámi nemocnica pre obvinených a odsúdených (zriadená v Trenčíne), či zdravotnícke zariadenie Zboru väzenskej a justičnej stráže môže poskytnúť odsúdenému, ktorý požiadal o odklad výkonu trestu podľa odseku 1, potrebnú zdravotnú starostlivosť, alebo na aký čas navrhuje odložiť výkon trestu. Predseda senátu na potrebný čas odloží výkon trestu odňatia slobody, ak v zdravotníckom zariadení Zboru väzenskej a justičnej stráže nemožno poskytnúť potrebnú zdravotnú starostlivosť.
Výkon trestu odňatia slobody sa vždy odloží na tehotnej a matke maloletého dieťaťa mladšieho ako jeden rok.
Výkon trestu je možné odložiť aj na žiadosť odsúdeného, ak je trest kratší ako jeden rok, a to na dobu nie dlhšiu ako tri mesiace. K uvedenému pozri ustanovenie § 410 Trestného poriadku.
Príslušné znenie Trestného poriadku vo vzťahu k § 409 ods. 1, ods. 2 Trestného poriadku znie nasledovne:
(1)	Ak odsúdený pred nástupom výkonu trestu odňatia slobody ochorie na takú vážnu chorobu, že dočasne nie je spôsobilý nastúpiť výkon trestu, pretože je v ústavnej zdravotnej starostlivosti, zašle súdu žiadosť o odklad výkonu trestu spolu s lekárskou správou o svojom zdravotnom stave nie staršou ako 30 dní; v žiadosti je povinný uviesť aj adresu zdravotníckeho zariadenia, ktoré mu poskytuje zdravotnú starostlivosť. Ak žiadosť neobsahuje uvedené náležitosti, predseda senátu vyzve odsúdeného, aby žiadosť doplnil v lehote 10 dní; inak sa o žiadosti nekoná, o čom predseda senátu vo výzve odsúdeného poučí.
(2)	Na žiadosť predsedu senátu oznámi nemocnica pre obvinených a odsúdených, či zdravotnícke zariadenie Zboru väzenskej a justičnej stráže môže poskytnúť odsúdenému, ktorý požiadal o odklad výkonu trestu podľa odseku 1, potrebnú zdravotnú starostlivosť, alebo na aký čas navrhuje odložiť výkon trestu. Predseda senátu na potrebný čas odloží výkon trestu odňatia slobody, ak v zdravotníckom zariadení Zboru väzenskej a justičnej stráže nemožno poskytnúť potrebnú zdravotnú starostlivosť.
Podľa § 410 ods. 1 Trestného poriadku výkon trestu odňatia slobody neprevyšujúceho jeden rok môže predseda senátu z dôležitých dôvodov odložiť, a to na čas najviac troch mesiacov odo dňa, keď nadobudlo právoplatnosť rozhodnutie podľa § 408 ods. 1.
Podľa § 410 ods. 2 Trestného poriadku ďalší odklad výkonu takého trestu alebo jeho odklad na dlhší čas ako na tri mesiace môže povoliť predseda senátu, a to len výnimočne z obzvlášť dôležitých dôvodov, najmä ak by výkon trestu mohol mať pre odsúdeného alebo pre jeho rodinu mimoriadne ťažké následky. Odklad však možno povoliť najviac na čas šiestich mesiacov odo dňa, keď nadobudlo právoplatnosť rozhodnutie uvedené v § 408 ods. 1.
Podľa § 410 ods. 3 Trestného poriadku ak je obava, že odsúdený ujde, alebo ak zneužíva povolený odklad, predseda senátu odklad odvolá.